 K Ú P N A    Z M L U V A   
Predávajúci :   Názov a sídlo
   V zastúpení: 
                           IČO: 
                           Registrácia OR:
    bankové spojenie: 

a 

Kupujúci :      Špecializované zariadenie Tereza, Švermova 35/27, PSČ 976 45 Hronec  
                          Zastúpený:  Mgr. Nikola Pocklanová – štatutárny zástupca
                          IČO: 00632261,  DIČ:2021155972


  Org. v zriaď. pôsobnosti BBSK, Zriaď listina č. 2002/002532         
                          bankové spojenie: Štátna pokladnica 7000398604/8180 
v súlade s § 409 Obchodného zákonníka uzatvárajú nasledovnú zmluvu

I.

Predmet zmluvy
a) Predmetom tejto zmluvy je  dodávanie tovaru  -  mäsa a mäsových výrobkov
v  predpokladanom množstve a  v cene podľa prílohy č.1  k zmluve. Množstvá tovarov, ktoré sú uvedené v prílohe č.1, sú predpokladané  celkové množstvá, ktoré pokrývajú potreby objednávateľa  v zmluvnom období. Splnenie predpokladaného množstva tovaru, ani splnenie  predpokladaného  finančného  objemu,  nie je pre objednávateľa záväzný. Objednávateľ bude objednávať tovar podľa svojich potrieb.  Predmetom zmluvy je aj príbuzný tovar dodávateľa. Predmetom zmluvy je zároveň  súvisiaca služba dovozu tovaru. 
b) Záväzkom predávajúceho je dodať a záväzkom kupujúceho je odobrať a zaplatiť za tovar špecifikovaný na jednotlivých objednávkach kupujúceho. 

II.

Objednávanie tovaru
a) Kupujúci bude predkladať predávajúcemu objednávky na dodávky tovaru telefonicky alebo elektronickou poštou.
b) Objednávka musí obsahovať dátum vystavenia,  množstvo a  druh tovaru s  dňom dodania.
IV.

Doprava a preberanie tovaru

a) Predávajúci zabezpečí dopravu a doručenie tovaru do miesta vykládky vozidlami ktoré spĺňajú predpísané požiadavky na prepravu  predmetu zákazky do miesta vykládky, ktorým je prevádzka kuchyne v sídle odberateľa. 
b) Dovoz tovaru do 2 dní od prijatia objednávky. Predávajúci je povinný dodať tovar v deň, ktorý je uvedený v objednávke kupujúceho. Zmena termínu dodania tovaru je možná e-mailovou alebo telefonickou formou na základe dohody medzi predávajúcim a kupujúcim.
c) Dodávka tovaru bude realizovaná pravidelne min. 3x do týždňa
d) Predávajúci hradí  náklady na dopravu. 
e) Kupujúci prevezme tovar, potvrdí dodací list alebo faktúru s príslušnými náležitosťami, pečiatkou a podpisom s dátumom a presným špecifikovaním druhu a množstva, ceny a údajov o DPH. Ak kupujúci príjme čiastočné plnenie, nezbavuje táto skutočnosť predávajúceho povinnosti dodať zostávajúcu časť tovaru podľa objednávky.
f) Vlastníctvo a nebezpečenstvo  škody na tovare prechádza na kupujúceho  prevzatím tovaru a potvrdením faktúry (dodacieho listu)  v prevádzkovej jednotke kupujúceho, pričom za prevzatie tovaru sa považuje aj jeho prevzatie osobami, ktoré konajú v mene  kupujúceho, aj keď tak konajú bez osobitného poverenia. Na námietku kupujúceho, že osoba, ktorá podľa všetkých okolností za neho konala, nebola ním poverená, resp. splnomocnená na úkony za neho, sa po prevzatí tovaru neprihliada.

V.

Akosť a označovanie tovaru
a) Predávajúci sa zaväzuje dodávať kupujúcim iba tovar, ktorý zodpovedá platným normám akosti a je označený v zmysle všeobecne záväzných právnych predpisov a osobitných predpisov, týkajúcich sa podmienok výroby, prepravy, predaja a označovania výrobkov pri potravinách i v zmysle zákona o potravinách a potravinového kódexu, zákona o ochrane spotrebiteľa a  rešpektovaní ustanovení zákona o štátnom jazyku.

b) Predávajúci sa zaväzuje dodávať kupujúcim iba taký tovar, ktorý je v súlade s príslušnými ustanoveniami Potravinového kódexu a ktorý je viditeľne označený údajmi o dátume spotreby, alebo dátume minimálnej trvanlivosti, prípadne o dátume výroby alebo záručnej doby. Ak nie je vyznačený dátum výroby na tovare alebo záručnej doby, musí byť vyznačený v dodacom liste. Predávajúci nesmie vyčerpať z doby spotreby vyznačenej na dodanom tovare do dňa jeho dodania kupujúcemu viac ako 1/3 v prípade hydiny 1/5. V prípade dodania tovaru s prekročením doby uvedenej v predchádzajúcej vete, sa takýto tovar považuje za tovar dodaný s nedostatkom a kupujúci má právo tento tovar neprevziať a vrátiť ho predávajúcemu na jeho náklady. Predávajúci je povinný kupujúcemu zaplatiť pokutu alebo penále, ktoré budú kupujúcemu z tohto dôvodu kontrolným orgánom uložené a to v ich plnej výške, do 14 dní od právoplatnosti správneho rozhodnutia.

c) Dodávateľ vyhlasuje , že na všetky výrobky  predmetu zmluvy podľa prílohy č.1 bolo  vydané  „vyhlásenie o zhode“.  Predávajúci za účelom splnenia zákona č. 264/1999 Z.z. súčasne na dodacom liste presne vyšpecifikuje typ výrobku, tj. uvedie presný názov, druh, typ, resp. značku dodávaného výrobku.

VI.

Reklamácie
a) V prípade nedostatkov  plnenia je kupujúci oprávnený písomne uplatňovať u predávajúceho reklamačné nároky z nedostatkov tovaru, s uvedením nároku, ktorý uplatňuje. Predávajúci je povinný písomne informovať kupujúceho o spôsobe vybavenia reklamácie, resp. o uznaní reklamačného nároku, a to najneskôr v lehote do 30 dní odo dňa uplatnenia reklamácie kupujúcim. V prípade, že predávajúci v uvedenom termíne nepredloží  kupujúcemu svoje stanovisko, považuje sa reklamácia za uznanú uplynutím posledného dňa uvedenej lehoty.
b) Predávajúci sa zaväzuje, všetky uznané reklamačné nároky vysporiadať spôsobom zodpovedajúcim nárokom uplatneným v reklamácii  dobropismi, resp. naturálne výmenou za ten istý druh tovaru v lehote 14 dní odo dňa uznania nároku,  v prípade dobropisu v lehote  14 dní od jeho vystavenia. 

VII
Cena a podmienky platby

a) Jednotkové ceny tovarov v prílohe č.1  sú záväzné počas platnosti zmluvy.  
b)  Za tovar dodaný  v príslušnom   mesiaci  budú vystavené súhrnné faktúry splatné do 30 dní odo dňa vystavenia faktúry.  Podkladom k faktúram sú  príslušné dodacie listy. Faktúra je uhradená v  deň pripísania peňažných prostriedkov na účet predávajúceho alebo ich odovzdanie v hotovosti.

c) Ak kupujúci nezaplatí za dodávku v dohodnutom termíne splatnosti faktúry je povinný uhradiť predávajúcemu úroky z omeškania vo výške 0,05% zo zmluvnej ceny dodávky za každý deň omeškania.
d) Pri porušení povinností vyplývajúcich z tejto zmluvy zo strany dodávateľa, predovšetkým pri nedodaní  alebo  omeškaní  dodávky objednaného tovaru   vzniká objednávateľovi nárok uplatniť si voči dodávateľovi zaplatenie zmluvnej pokuty vo výške 10% z celkovej  sumy  objednávky  pri nesplnení celej objednávky  alebo  príslušnej časti pri nesplnení časti objednávky.
VIII.

Osobitné  podmienky

a) V prípade zmeny registračných dokladov (živnostenský list, výpis z obchodného registra, IČO, DIČ, IČ DPH ) sú zmluvné strany povinné vzájomne sa informovať do 7 dní od zmeny. 





   IX.

Záverečné ustanovenia

a) Vzťahy neupravené touto zmluvou sa riadia  ustanoveniami Obchodného zákonníka.
b) Zmluva sa uzatvára na dobu 12 mesiacov od nadobudnutia  platnosti.  
c) Zmluva nadobúda platnosť dňom podpisu  oboch zmluvných strán a účinnosť podľa zákona.

d)  Objednávať tovar   na základe tejto zmluvy  sa môže po  nadobudnutí účinnosti zmluvy.    
e) Zmluva bude zverejnená bezodkladne po jej uzavretí. Objednávateľ bude informovať  dodávateľa  o zverejnení zmluvy.

f) Zmluva môže byť zmenená len písomnou formou. 
g) Zmluvné strany môžu platnosť tejto zmluvy ukončiť dohodou zmluvných strán alebo môžu túto zmluvu vypovedať písomnou formou s výpovednou dobou 1 mesiac, aj  bez udania dôvodu. Výpovedná doba začína plynúť od prvého dňa kalendárneho  mesiaca nasledujúceho po doručení výpovede druhej zmluvnej strane.
h) Porušenie zmluvných podmienok, zo strany predávajúceho  zakladá  kupujúcemu právo odstúpiť  od zmluvy bez výpovednej lehoty. 

i) Porušenie zmluvných podmienok zo strany kupujúceho zakladá predávajúcemu právo odstúpiť  od zmluvy bez výpovednej lehoty. 

j) Odstúpenie od zmluvy nezbavuje  povinnosti zmluvných strán vyrovnať si vzniknuté 

k) vzájomné záväzky a pohľadávky.
l) Zmluva bola vyhotovená v dvoch vyhotoveniach, po jednom vyhotovení  pre  kupujúceho  a predávajúceho.
m) Zmluvné strany vyhlasujú, že sa plne oboznámili so znením zmluvy, súhlasia s jej  obsahom a na znak súhlasu ju oprávnení zástupcovia zmluvných strán vlastnoručne podpísali. 
V..................................





V.....................................




 

dňa…………………………..





dňa………………………….                           
……………………………                                            ...............................................

             predávajúci                                                                      kupujúci

 Príloha: Ponuka na  predmet zákazky

